Istrana 31-08-2017 istranesi Istrana xe un comun de 9187 aneme inte ła provinsia de Trevixo. I reperti pì veci, tanto numeroxi, i risałe ai periodi preroman e roman. Una de łe trase pì evidenti, a propoxito, xe ła via Postumia, reałixà inte el 147 a.C. dal consołe Spurio Postumio Albino Magno e che tutora raprexenta un'inportante arteria stradałe che score in linea reta a nord de Sala. I primi riferimenti toponomastisi, comunque, i xe conparsi a partir dal X secoło: Pezzan e Sala łe xe citae inte el 996, Ospedałeto inte el 997, Viłanova inte el 1014; Istrana, poi, xe ricordà oncora pì tardivamente tra łe pievi de ła diocexi de Treviso. Co ła concuista de ła Serenisima, el teritorio fu al sentro de i interesi del patrisiato venesian che incentivò l'agricoltura ma anca l'arte locałe . Durante ła prima guera mondiałe Istrana se catò inte łe retrovie del fronte del Piave e ospitò un'infermeria, mentre a Sala xe stà vegnesto verto un aeroporto ligà all'eroe Francesco Baracca. Anca durante ła seconda guera mondiałe sofrì de bonbardamenti e raprexaje vista ła so poxision stratexica.